CELEX: 22009D0093
Language: el
Date: 2009-07-03 00:00:00
Title: Απόφαση της Μεικτής Επιτροπής του ΕΟΧ αριθ. 93/2009, της 3ης Ιουλίου 2009 , για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

22.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 277/49
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 93/2009
   της 3ης Ιουλίου 2009
   για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 86 και 98,
   Εκτιμώντας τα εξής:
   
               (1)
            
            
               Το πρωτόκολλο 31 της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 94/2008 της 4ης Ιουλίου 2008 (1).
            
         
               (2)
            
            
               Κρίνεται σκόπιμο να συνεχιστεί η συνεργασία των συμβαλλομένων μερών της συμφωνίας στον τομέα της υλοποίησης και ανάπτυξης της εσωτερικής αγοράς.
            
         
               (3)
            
            
               Επομένως, το πρωτόκολλο 31 της συμφωνίας πρέπει να τροποποιηθεί ούτως ώστε να είναι δυνατή η συνέχιση της διευρυμένης αυτής συνεργασίας και πέραν της 31ης Δεκεμβρίου 2008,
            
         ΑΠΟΦΑΣΙΖΕΙ:
   Άρθρο 1
   Το άρθρο 7 του πρωτοκόλλου 31 της συμφωνίας τροποποιείται ως εξής:
   
               1)
            
            
               Η φράση «έτη 2004, 2005, 2006, 2007 και 2008» στην παράγραφο 6 αντικαθίσταται από τη φράση «έτη 2004, 2005, 2006, 2007, 2008 και 2009».
            
         
               2)
            
            
               Η φράση «έτη 2006, 2007 και 2008» στην παράγραφο 7 αντικαθίσταται από τη φράση «έτη 2006, 2007, 2008 και 2009».
            
         
               3)
            
            
               Η φράση «έτος 2008» στην παράγραφο 8 αντικαθίσταται από τη φράση «έτη 2008 και 2009».
            
         Άρθρο 2
   Η παρούσα απόφαση αρχίζει να ισχύει την ημέρα μετά την τελευταία κοινοποίηση προς τη Μεικτή Επιτροπή του ΕΟΧ που προβλέπεται στο άρθρο 103 παράγραφος 1 της συμφωνίας (2).
   Εφαρμόζεται από την 1η Ιανουαρίου 2009.
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 3 Ιουλίου 2009.
      
         
            Για την Μεικτή Επιτροπή του ΕΟΧ
         
         
            Η Πρόεδρος
         
         Oda Helen SLETNES
         
      
   
   
      (1)  ΕΕ L 280 της 23.10.2008, σ. 36.
   
      (2)  Δεν έχουν αναφερθεί συνταγματικές απαιτήσεις.